Гейландит

Гейландит — минерал, силикати варақаӣ аз гурӯҳи сеолитҳо. Формулаи химиявияш (Ca,Sr,K2,Na2)[Al2Si6O16]•5H2O.

Таркибаш аз 9,2% CaO, 16,8% Al2O3, 59,2% SiO2, 14,8% H2O иборат аст. Сохтори кристаллбандиаш моноклинӣ. Кристаллҳояш габитуси алвории изометрӣ, донадор, баъзан шуоӣ ва пулакча доранд. Рангаш сафед, қаҳваӣ, баъзан хокистарӣ. Ҷилояш шишаӣ, абрешимӣ, садафӣ. Ранги хокааш сафед, шаффоф ва нимшаффоф. Сахтиаш 3,5–4. Вазни хоссаш 2,18–2,22. Дар холигиҳои сангҳои эффузивӣ (базалтҳо ва андезитҳо), скарнҳо, ҳамроҳи сеолитҳои дигар, гаранатҳо ва аксинит дучор меояд. Конҳояш дар Идар-Оберштейн (Рейнланд), Санкт-Андреасберг (Гартс; Олмон), Мумбайи Ҳиндустон, Голеро (Красноярски Русия) ба қайд гирифта шудааст.

 Эзоҳ 

 Адабиёт 
 Ҷанобилов М. Минералогия. Д., 2011.

 Сарчашма 


Гурӯҳ:Силикатҳо (минералҳо)
Гурӯҳ:Минералҳои калсий
Гурӯҳ:Минералҳои алюминий
Гурӯҳ:Минералҳои калий